শুভশ্রীর পর পুজোতে আসছে ‘ইন্দু ৩’; ট্রেলারে শুরু থেকে শেষ একই রকম রহস্যে ভরা!

কলকাতা: অভিনেত্রী শুভশ্রী গঙ্গোপাধ্যায়(Subhashree Gangopadhya) ২০২৩ সালে ‘ইন্দুবালা ভাতের হোটেল'(Indubala Bhaater Hotel) সিরিজের মাধ্যমে ওয়েব প্ল্যাটফর্মে পা রেখেছিলেন। কল্লোল লাহিড়ীর উপন্যাসের পাতার চরিত্র ছোটপর্দায় শুভশ্রীকে যথেষ্ট জনপ্রিয়তা এনে দিয়েছিল।দু’বছর পর আবার হইচই এর পর্দায় ফিরল শুভশ্রী। ‘অনুসন্ধান'(Anusandhan) সিরিজের হাত ধরে আবার ডিজিটাল প্লাটফর্মে আসছেন তিনি। থ্রিলার ওয়েব সিরিজটি একটি হোস্টেলের রহস্যজনক মৃত্যুর ঘটনাকে কেন্দ্র করে তৈরি হয়েছে এবং এতে গভীর গোপন রহস্য ও অপ্রত্যাশিত ঘটনার উন্মোচন দেখানো হয়েছে। অদিতি রায় পরিচালিত এইচ সিরিজে গোটা সিস্টেমের বিরুদ্ধে লড়াই করতে দেখা যাবে শুভশ্রীকে।

অন্যদিকে দীর্ঘ অপেক্ষার অবসান ঘটিয়ে পুজোতেই ‘হইচই'(Hoi Choi) এর পর্দায় আসতে চলেছে ‘ইন্দু ৩'(Indu 3)। ২৭ সেপ্টেম্বর মুক্তি পাবে ‘ইন্দু’ সিরিজের অন্তিম পর্ব। ইতিমধ্যেই প্রকাশ্যে এসেছে সিরিজের ট্রেলার। ফ্রিজের নতুন পর্বের ট্রেলারে শুরু থেকে শেষ পর্যন্ত একইভাবে রয়েছে রহস্যের আলো-ছায়া। দীর্ঘ অপেক্ষার পর দর্শকরা অধীর আগ্রহে অপেক্ষা করছে তৃতীয় পর্ব দেখার জন্য। সিরিজে অনুসন্ধানী ‘ইন্দু’ রূপে দেখা যাবে ইশা সাহাকে(Isha Saha)।

শ্বশুরবাড়িতে পরপর খুন হয়ে যাওয়ার রহস্য কী? কেন জোর করে বিয়ে দেওয়া হয় ইন্দুর? এমন বহু প্রশ্নের উত্তর মিলবে আগামী পর্বে।
ইশা নিজেই এই নতুন সিরিজের ট্রেলার প্রকাশ্যে এনেছেন। ক্যাপশনে লিখেছেন, ‘শেষ পর্বে আমাদের ইন্দু কি পারবে সবার চোখের সামনে লুকিয়ে থাকা সত্যকে জানতে!’